Donna Agnesia

Donna Agnesia utawa kang duwé jeneng dawa Donna Agnesia Wayong lair ing Kutha krajan Jakarta tanggal 8 Januari 1979. Donna Agnesia iku salah sijiné presenter, artis, lan model  kang asalé saka Indonesia.selebriti.kapanlagi.com(dipunundhuh tanggal 18 Juli 2011)

 Biografi 
Donna Agnesia ngugemi agama Katolik. Donna Agnesia miwiti kariré nalika dhèwèké dadi modhél. Donna Agnesia iku anak nomer loro saka sadulur kang cacahé telu. Sawisé dadi modhél Donna Agnesia banjur njajal karir ing presenter. Donna Agnesia dadi presenter ing acara siyaran langsung piala donya bal-balan 2006 ing SCTV. Acara iki kang ndadékaké Donna Agnesia sangsaya misuwur lan sukses ing kariré. Nalika iku, presenter wadon isih sithik tinemu, apamanéh dadi presenter ing acara ulah raga mligi bal-balan. Donna Agnesia bisa lancar njléntréhaké ngenani babagan tim bal-balan ing donya. Nganti saiki, Donna Agnesia uga tau ditawani kanggo dadi presenter ing acara Senandung Pagi ing SCTV.

 Kauripan pribadi 
Donna Agnesia nikah karo presenter kang jenengé Darius Sinathrya nalika tanggal 30 Dhésèmber 2006. Kamangka Donna Agnesia lagi waé mbatalaké pernikahané karo aktor lan bintang sinétron, Okan Cornelius. Nalika tanggal 28 Juni 2007, Donna Agnesia nglairaké anaké kang sepisanan. Anak iki asil pernikahané karo Darius Sinathrya. Anak kang sepisanan iki diwénéhi jeneng Lionel Nathan Sinathrya Kartoprawiro.kapanlagi.com(dipunundhuh tanggal 18 Juli 2011) Nalika tanggal 5 Mèi 2009, Donna Agnesia nglairaké anak kang kaping pindho saka pernikahané karo Darius Sinathrya. Anak kang kaping loro iki dijenengi Diego Andres Sinathrya. Nalika tanggal 1 Mèi 2011, Donna Agnesia nglairaké anaké kang kaping telu ya iku Quinesha Sabrina Sinatriya.detikhot.com(dipunundhuh tanggal 18 Juli 2011)

 Cathetan suku 

Kategori:Éropah-Indonésia
Donna
Kategori:Presenter Indonésia
Kategori:Wong Jakarta